Na États-Unis, yikiyiki ebandaki kaka mwa moke nsima ya liwa ya ndeko Charles Taze Russell. Moko ya makambo oyo ebimisaki yikiyiki na kati ya basaleli ya Yehova etalelaki kotambwisama ya la Société. Ndeko Russell akomisaki Zion’s Watch Tower Tract Society na Leta na mobu 1884, mpe azalaki prezida na yango tii na liwa na ye na sanza ya zomi na mobu 1916. Ntango ndeko Joseph Rutherford akómaki prezida, bandeko mosusu oyo bayebanaki mingi, ezala mpe bandeko minei kati na baoyo bazalaki bakambi ya la Société, basepelaki te mpo bazalaki na mposa ya bokonzi.